Da li je Amerika rob ratovanja?
Naslov je nedavnog bloga profesora univerziteta Harvard, Stivena Volta, koji za GA govori o razlozima čestih vojnih akcija SAD 
„ Po Voltovim rečima, Amerikanci su glasali za Obamu na prošlim predsedničkim izborima, jer su verovali da će biti mnogo pažljiviji prilikom donošenja odluka o upotrebi američke vojne sile, pošto razume ograničenja ovog najgrubljeg instrumenta politike. Međutim, posle samo dve godine njegovog mandata, zemlja se ponovo našla na bojnom poprištu. Jedan od razloga zbog kojih SAD relativno lako upotrebljava silu u rešavanju kriza u svetu je to što poseduju najsnažniju vojsku u svetu, kaže Volt. „ Američki predsednici se često nalaze pod pritiskom političke i intelektualne elite da preduzmu akciju kada se nešto loše desi u svetu, nastavlja Volt. Dodatni razlog čestih vojnih intervencija je činjenica da se američki Kongres praktično odrekao svog ustavnog prava da jedino on može da objavi rat, a ne predsednik. „ Ovakav stav Kongresa se razvija još od 1960-ih kada su američki konzervativci počeli da napadaju ideju da Amerikanci treba da plaćaju porez, kao i načelo da je država u stanju da funkcioniše u službi naroda. Postoji rešenje za nastali problem, kaže profesor Volt. Jedno od njih je uvođenje obavezne umesto sadašnje volonterske vojne službe. Kada bi američke oružane snage bile sačinjene od regruta možda bi elite odustale od vojnih avantura, jer bi se i od njihovih sinova i kćeri tražilo da plate cenu, koju one iziskuju - zaključuje Volt.